Kishat amerikane dhe ekuilibri punë-jetë
Prindër në të gjithë SHBA-në kanë vështirësi për të balancuar punën dhe fëmijët
Një brez më parë, shumë kisha në Shtetet e Bashkuara mbështeteshin tek nënat shtëpiake që punonin si vullnetare. Tani vajzat e tyre e kanë të vështirë të balancojnë punën dhe fëmijët. Udhëheqës të kishave po kuptojnë se familjet me vështirësi të tilla nuk mund të jenë mbështetje kryesore për të ardhmen e institucioneve amerikane fetare. Ditë është tepër e ngjeshur për Deanna Troust dhe bashkëshortin e saj Vic Fernandez edhe para se ata të shkojnë në punë. Duhet shtruar mëngjesi, duhet përgatitur dreka, si dhe duhen mbaruar detyrat e shtëpisë. Kur vjen e diela, shpesh ata nuk kanë dëshirë të shkojnë në kishë. Prindër në të gjithë vendin kanë vështirësi për të balancuar punën dhe fëmijët. Kishat gjithashtu po vuajnë faktin që familjet amerikane kanë më pak kohë për t’i kushtuar jetës në komunitete fetare. Por prifti i kësaj kishe thotë se besimi mund të jetë pjesë e zgjidhjes.David Gray është klerik i Kishës Bradley Hills në Bethesda, të Marylandit. Kleriku Gray argumenton në një libër të ri që kisha duhet të jetë pjesë e debatit për fleksibilitetin në vendet e punës. Ai thotë se e ardhmja e kishave si kjo varet nga familjet e reja. Mosha mesatare e anëtarëve të kësaj kishe është 61 vjeç. Kjo kishë është realiste përsa u përket kërkesave ndaj vullnetarëve të saj, thotë anëtarja e këshillit dretues Ginger Essink. Deanna Troust thotë se Kisha është një nga vendet ku ajo i kushton kohë vetes. Pra, sfida për kishat amerikane është që për prindërit tepër të zënë të bëhen një vend ku të gjejnë pak qetësi, në vend që të jenë një barrë më tepër.